**Să trăim frumos**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SĂ TRĂIM FRUMOS

Deşi el se credea nemuritor

Poetul cel năimit de zburător

S-a stins ca flacăra de lumânare

Aprinsă drept un semn de închinare

La ceasul spart al fructului oprit

La care nimeni nu s-ar fi gândit

Fără să simtă marele păcat

Al unui gând cu grijă costumat

Încât să pară şi frumos şi drept.

Am aşteptat şi încă mai aştept

Să lepădăm aceste straie rele

Să recunoaştem jocul cel de iele

În care ne-am lăsat cumva intraţi

Să fim măcar acum adevăraţi

Să ne privim senin, cu ochi curaţi

Şi să spălăm greşelile trecute.

Avem în faţă zile neştiute

Pe care le putem trăi intens

Dând adevărului din noi un sens

Şi dând un sens acestei existenţe.

Mai buni să fim şi fără reticenţe

Să nu mai impartim in jur doar ură

Să ne legăm cultură de cultură

Şi crez de crez într-o divinitate

De fapt pe oameni ura îi desparte.

Hai să urâm mereu tot mă puţin

Precum e albă floarea grea de crin

Să ne cunoaştem fără măşti pe faţă.

Hai să trăim frumos această viaţă!